joelniklaus/EU_Wikipedias huggingface dataset:
Ναασσών

Ο Ναασσών είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ναασσών φέρεται ως γιος του Αμιναδάβ, πατέρας του Σαλμών και πρόγονος του Βασιλέως του Ισραήλ Δαυίδ. Επί εποχής του συνέβη το πέρασμα των Ισραηλιτών από την Ερυθρά Θάλασσα. 

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Σαλμών

Ο Σαλμών είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Σαλμών φέρεται ως γιος του Ναασσών, πατέρας του Βοόζ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Σαλαθιήλ

Ο Σαλαθιήλ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Σαλαθιήλ φέρεται ως γιος του Ιεχονία, πατέρας του Ζοροβάβελ και απόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Ηλίας Κυριακόπουλος

Ο Ηλίας Κυριακόπουλος, (8 Νοεμβρίου 1903 – 1976) ήταν Έλληνας πανεπιστημιακός, νομικός, συγγραφέας και πολιτικός.

Γεννήθηκε στην Πάτρα και σπούδασε νομικά στη Χαϊδελβέργη και στο Μόναχο. Επιστρέφοντας στην Ελλάδα έγινε υφηγητής της Ανωτάτης Εμπορικής Αθήνας και έπειτα υφηγητής συνταγματικού δικαίου στη Νομική Σχολή Αθηνών, έκτακτος καθηγητής στο Αριστοτέλειο Πανεπιστήμιο Θεσσαλονίκης και καθηγητής βιομηχανικού δικαίου στη Λέσβο.

Το 1929 διορίσθηκε νομάρχης Λέσβου και το 1968 διορίσθηκε υπουργός Δικαιοσύνης στην κυβέρνηση του Γεωργίου Παπαδόπουλου, συγκεκριμένα από τις 24 Ιουλίου του 1968 έως τις 8 Οκτωβρίου του 1973

Έγραψε πολλά έργα και μετάφρασε άλλα από τη γερμανική γλώσσα.

Πέθανε στη Θεσσαλονίκη το 1976. Με τη διαθήκη του άφησε 4.000 τόμους βιβλίων στη Δημοτική Βιβλιοθήκη Πάτρας και στη βιβλιοθήκη του δικηγορικού συλλόγου.

Παραπομπές

Έλληνες πανεπιστημιακοί
K
Έλληνες υπουργοί Δικαιοσύνης
Νομάρχες Λέσβου
Οι Μαχητές των Δρόμων

Οι Μαχητές των Δρόμων (αγγλικά: The Fast and the Furious) είναι ο τίτλος αμερικάνικης ταινίας αγώνων δρόμων και δράσης, παραγωγής 2001. Την ταινία σκηνοθέτησε ο Ρομπ Κοέν. Πρωταγωνιστούν οι Πολ Γουόκερ, Βιν Ντίζελ, Τζορντάνα Μπρούστερ και Μισέλ Ροντρίγκες. Η ταινία είναι η πρώτη της σειράς ταινιών Οι Μαχητές των Δρόμων και τη διανομή της ανέλαβε η Universal Pictures. 

Γυρίστηκε στο Λος Άντζελες και σε μέρη της νότιας Καλιφόρνιας. Κυκλοφόρησε στους κινηματογράφους  στις 21 Σεπτεμβρίου 2001. Γνώρισε τεράστια εμπορική επιτυχία με προϋπολογισμό 38 εκατομμύρια δολάρια και συνολικές εισπράξεις 207 εκατομμύρια δολάρια παγκοσμίως. Οι αντιδράσεις των κριτικών ήταν κυρίως μεικτές αλλά οι Ντίζελ και Γουόκερ εγκωμιάστηκαν για τους ρόλους τους. Ως συνέχεια της εν λόγω ταινίας, μέχρι σήμερα έχουν κυκλοφορήσει 8 ακόμα ταινίες, 1 ταινία spin-off και 2 ταινίες μικρού μήκους.

Πλοκή
Ο μυστικός πράκτορας Μπράιαν Ο' Κόνερ (Γουόκερ) διεισδύει στην ομάδα ενός εγκληματία οδηγού αγώνων, ονόματι Ντόμινικ Τορέτο (Ντίζελ), προκειμένου να διερευνήσει και να σταματήσει τους πειρατές των φορτηγών, οι οποίοι κλέβουν ακριβό ηλεκτρονικό εξοπλισμό. Τα πράγματα όμως αλλάζουν και δυσκολεύουν γι' αυτόν, όταν γίνεται φίλος με τον βασικό ύποπτο της υπόθεσης και ερωτεύεται την αδελφή του, Μία Τορέτο (Μπρούστερ).

Ηθοποιοί και Χαρακτήρες
 Πολ Γουόκερ στον ρόλο του Μπράιαν Ο'Κόνερ
 Βιν Ντίζελ στον ρόλο του Ντόμινικ Τορέτο
 Τζορντάνα Μπρούστερ στον ρόλο της Μία Τορέτο
 Μισέλ Ροντρίγκες στον ρόλο της Λετίσια 'Λέτι' Ορτίζ
 Ρικ Γιουν στον ρόλο του Τζόνυ Τραν
 Τσαντ Λίντμπεργκ στον ρόλο του Τζέσι
 Τζόνυ Στρονγκ στον ρόλο του Λίον 
 Ματ Σούλτσε στον ρόλο του Βινς

Παραπομπές

Ταινίες του 2001
Αμερικανικές ταινίες
Αγγλόφωνες ταινίες
Ταινίες παραγωγής Universal Pictures
Ταινίες γυρισμένες στο Λος Άντζελες
The Fast and the Furious
Οι Μαχητές των Δρόμων 2

Οι Μαχητές των Δρόμων 2 (αγγλικά: 2 Fast 2 Furious) είναι ο τίτλος αμερικάνικης ταινίας, παραγωγής 2003. Την ταινία σκηνοθέτησε ο Τζον Σίνγκλτον. Πρωταγωνιστούν οι Πολ Γουόκερ, Ταϊρίζ Γκίμπσον, Εύα Μέντες. Αποτελεί τη συνέχεια των Μαχητών των Δρόμων.

Κυκλοφόρησε στους κινηματογράφους στις 18 Ιουλίου 2003. Είχε συνολικές εισπράξεις 236,5 εκατομμύρια δολάρια παγκοσμίως.

Πλοκή
Η ταινία ακολουθεί τον πρώην αστυνομικό Μπράιαν Ο' Κόνερ (Γουόκερ), ο οποίος έχει χάσει πρόσφατα την δουλειά του, αφού άφησε τον εγκληματία φίλο του Ντόμινικ Τορέτο (Βιν Ντίζελ) να δραπετεύσει. Ο Ο'Κόνερ, που βρίσκεται τώρα στο Μαϊάμι, αναλαμβάνει να βοηθήσει το FBI μαζί με τον παιδικό του φίλο Ρόμαν Πιρς (Γκίμπσον) να πιάσουν τον επικίνδυνο εγκληματία Κάρτερ Βερόνε (Χάουζερ), υπό την βοήθεια της πανέμορφης μυστικής πράκτορα Μόνικα Φουέντες (Εύα Μέντες). Έτσι επιστρέφει στους αγώνες ξανά - αυτή τη φορά όμως είναι για τη ζωή του.

Ηθοποιοί και Χαρακτήρες
 Πολ Γουόκερ στον ρόλο του Μπραΐαν Ο' Κόνερ
 Ταΐρίζ Γκίμπσον στον ρόλο του Ρόμαν Πιρς
 Εύα Μέντες στον ρόλο της Μόνικα Φουέντες
 Κόλυ Χάουζερ στον ρόλο του Κάρτερ Βερόνε
 Κρις 'Ludacris' Μπρίτζες στον ρόλο του Τεζ Πάρκερ
 Ντέβον Αόκι στον ρόλο της Σούκι
 Μαΐκλ Ίλι στον ρόλο του Σλαπ Τζακ

Παραπομπές 

Ταινίες του 2003
Αμερικανικές ταινίες
Ταινίες παραγωγής Universal Pictures
Αμερικανικές θρίλερ ταινίες δράσης
Αγγλόφωνες ταινίες
Αμερικανικές αστυνομικές θρίλερ ταινίες
Ταινίες γυρισμένες στο Μαϊάμι
The Fast and the Furious
Ταινίες σίκουελ
Ταινίες τοποθετημένες στην Καλιφόρνια
Μαχητές των Δρόμων: Tokyo Drift

Οι Μαχητές των Δρόμων: Tokyo Drift (αγγλικά: The Fast and the Furious: Tokyo Drift) είναι ο τίτλος αμερικάνικης ταινίας, παραγωγής 2006. Την ταινία σκηνοθέτησε ο Τζάστιν Λιν. Πρωταγωνιστούν οι Λούκας Μπλακ, Νάταλι Κέλι, Bow Wow, Σούνγκ Κάνγκ. Αποτελεί την τρίτη ταινία της σειράς.

Κυκλοφόρησε στους κινηματογράφους στις 13 Ιουλίου 2006. Γνώρισε μεγάλη εμπορική επιτυχία με συνολικές εισπράξεις 158,5 εκατομμύρια δολάρια παγκοσμίως.

Πλοκή
Η ταινία ακολουθεί τον Σον Μπόσγουελ (Μπλακ), ο οποίος μετακομίζει στην άλλη μεριά του κόσμου, στο Τόκυο, όπου μένει ο πατέρας του, αφού στην Αμερική τον περιμένει μία καταδίκη. Εκεί, όμως, μπλέκει με τον γιαπωνέζικο υπόκοσμο και τους παράνομους αγώνες ταχύτητας σε δρόμους της πόλης, το περιβόητο drift στους δρόμους του Τόκυο. Ο Σον γίνεται ένας από τους οδηγούς που προσπερνούν τα άλλα αυτοκίνητα σε απόσταση αναπνοής και σε πολύ κλειστές στροφές, αψηφώντας τη βαρύτητα και τον θάνατο, στο κυνήγι της υπέρτατης οδηγικής εμπειρίας...

Ηθοποιοί και χαρακτήρες
Λούκας Μπλακ στον ρόλο του Σον Μπόσγουελ
Bow Wow στον ρόλο του Τουίνκι
Νάταλι Κέλι στον ρόλο της Νίλα
Σούνγκ Κανγκ στον ρόλο του Χαν Σεούλ-Όου
Μπράιαν Τι στον ρόλο του Τακασί/D.K. (Drift King)
Μπράιαν Γκούντμαν στον ρόλο του Μέιζορ Μπόσγουελ
Λεονάρντο Ναμ στον ρόλο του Μοριμότο
Λίντα Μπόιντ στον ρόλο της κυρίας Μπόσγουελ
Ζάκερι Τάι Μπράιν στον ρόλο του Κλέι
Νίκι Γκρίφιν στον ρόλο της Σίντυ

Ταινίες του 2006
Αμερικανικές ταινίες
Ταινίες παραγωγής Universal Pictures
Αμερικανικές θρίλερ ταινίες δράσης
Ταινίες γυρισμένες στο Λος Άντζελες
The Fast and the Furious
Ταινίες σίκουελ
Οι Μαχητές των Δρόμων 4

Οι Μαχητές των Δρόμων 4 (αγγλικά: Fast & Furious) είναι ο τίτλος αμερικάνικης ταινίας, παραγωγής 2009. Την ταινία σκηνοθέτησε ο Τζάστιν Λιν. Πρωταγωνιστούν οι Βιν Ντίζελ, Πολ Γουόκερ, Μισέλ Ροντρίγκεζ και Τζορντάνα Μπρούστερ.

Κυκλοφόρησε στους κινηματογράφους στις 2 Απριλίου 2009. Γνώρισε τεράστια εμπορική επιτυχία με συνολικές εισπράξεις 363 εκατομμύρια δολάρια παγκοσμίως. Είναι η τέταρτη ταινία της σειράς.

Πλοκή
Μετά την δολοφονία της αγαπημένης του Λέτι (Ροντρίγκεζ), ο Ντόμινικ Τορέτο (Ντίζελ) επιστρέφει πίσω στο Λος Άντζελες, με σκοπό να βρει τον δολοφόνο της. Ο Μπράιαν Ο'Κόνερ (Γουόκερ), ο οποίος είναι τώρα πια ένας πράκτορας του FBI, αναζητεί έναν εισαγωγέα ηρωίνης, τον Αρτούρο Μπράγκα (Τζον Ορτίζ). 

Ο Τορέτο ανακαλύπτει ότι ο δολοφόνος της είναι κάποιος από την ομάδα του Μπράγκα. Ψάχνοντας λοιπόν και οι δύο τον κοινό τους εχθρό, θα πρέπει να ενωθούν και να επιστρέψουν ξανά στους δρόμους και τους αγώνες. Διεισδύουν στην ομάδα του Μπράγκα, προσπαθώντας να ανακαλύψουν την πραγματική ταυτότητά του και να βρουν τον δολοφόνο της Λέτι.

Ηθοποιοί και χαρακτήρες
Βιν Ντίζελ στον ρόλο του Ντόμινικ Τορέτο
Πολ Γουόκερ στον ρόλο του Μπράιαν Ο'Κόνερ
Μισέλ Ροντρίγκεζ στον ρόλο της Λετίσια 'Λέτι' Ορτίζ
Τζορντάνα Μπρούστερ στον ρόλο της Μία Τορέτο
Τζον Ορτίζ στον ρόλο του Αρτούρο Μπράγκα/Ράμον Κάμπος
Λαζ Αλόνσο στον ρόλο του Φοίνιξ
Σουνγκ Κανγκ στον ρόλο του Χαν Λου
Τέγκο Καλντερόν στον ρόλο του Τέγκο
Ντον Ομάρ στον ρόλο του Ντον Ομάρ
Γκαλ Γκαντότ στον ρόλο της Ζιζέλ Γιασάρ
Τζακ Κόνλεϊ στον ρόλο του Πέννινγκ
Σέι Γουίγκαμ στον ρόλο του Μάικλ Στέιζιακ
Λίζα Λαπίρα στον ρόλο της Σόφι Τριν
Μάιρθα Μισέλ στον ρόλο της Κάρα Μάιρθα
Γκρεγκ Σιπίζ στον ρόλο του Ντουάιτ
Ρον Γουιάν στον ρόλο του Ντέιβιντ Παρκ

Ταινίες του 2009
Αμερικανικές ταινίες
Ταινίες παραγωγής Universal Pictures
Αμερικανικές θρίλερ ταινίες δράσης
Ταινίες γυρισμένες στο Λος Άντζελες
The Fast and the Furious
Ταινίες σίκουελ
Χριστόδουλος Κρητικός

Ο Χριστόδουλος Κρητικός ήταν Έλληνας αγωνιστής του 1821 δικαστικός αλλά και πολιτικός του ελεύθερου Ελληνικού κράτους.
 
Προεπαναστατικά αναφέρεται πρόκριτος Πατρών που μυήθηκε στην Φιλική Εταιρεία, ενώ το 1822 πρόσφερε 10.000 γρόσια για τον αγώνα. Το 1822 εξελέγη έφορος της επαρχίας Πατρών και πληρεξούσιος στην Β' Εθνοσυνέλευση Άστρους το 1831. Το 1844 διορίστηκε δικαστής στο Μεσολόγγι. 
Νυμφεύθηκε την Μαρία Νοταρά και απέκτησαν την Ασπασία Κρητικού, σύζυγο του Νικολάου Γερακάρη, φιλικού και αγωνιστή της Επαναστάσεως καθώς και τον Ανδρέα Κρητικό (1812-1888), Αντισυνταγματάρχη της Χωροφυλακής. Επίσης γιοί του ήταν ο Χαράλαμπος και ο Δημήτριος και εγγονός του ο Ιωάννης.

Παραπομπές 

Έλληνες πληρεξούσιοι
Έλληνες μέλη της Φιλικής Εταιρείας
Έλληνες δικαστικοί
Μαχητές των Δρόμων: Ληστεία στο Ρίο

Μαχητές των Δρόμων: Ληστεία στο Ρίo (αγγλικά: Fast Five ή και Fast & Furious 5: Rio Heist) είναι ο τίτλος αμερικάνικης ταινίας, παραγωγής 2011. Την ταινία σκηνοθέτησε ο Τζάστιν Λιν. Πρωταγωνιστούν οι Βιν Ντίζελ, Πολ Γουόκερ, Τζορντάνα Μπρούστερ και Ντουέιν Τζόνσον.

Κυκλοφόρησε στους κινηματογράφους στις 5 Μαΐου 2011. Γνώρισε τεράστια εμπορική επιτυχία με συνολικές εισπράξεις 626 εκατομμύρια δολάρια παγκοσμίως. Είναι η πέμπτη ταινία της σειράς.

Πλοκή
Μετά τη δραπέτευση του Ντόμινικ Τορέτο (Ντίζελ) από τη φυλακή, ο Μπράιαν Ο'Κόνερ (Γουόκερ) και η Μία Τορέτο (Μπρούστερ) ξεφεύγουν από τις αρχές που τους καταζητούν, περνούν τα σύνορα και φτάνουν στο εξωτικό, αλλά και αφιλόξενο -όπως αποδείχτηκε τελικά- Ρίο Ντε Τζανέιρο. 

Εκεί, οι τρεις τους συμμετέχουν με μία άλλη συμμορία σε μια ληστεία αυτοκινήτων σε τρένο, καταλαβαίνουν, όμως, πως κάτι δεν πάει καλά. Ένα από τα μέλη της, ο Ζιζί δουλεύει για τον Ρέις (Almeida), έναν αδίστακτο άρχοντα των ναρκωτικών και τον ισχυρότερο άνθρωπο στο Ρίο, για τον οποίο δουλεύουν και όλοι οι διεφθαρμένοι αστυνομικοί της πόλης. Όταν ο Τορέτο συνειδητοποιεί πως ο Ζιζί ήθελε ένα συγκεκριμένο αυτοκίνητο από εκείνα για το αφεντικό του, ζητά από την Μία να το πάρει και να αλλάξει πορεία. Αφού ο Τορέτο και ο Ο'Κόνερ ξεφεύγουν από τον Ρέις και τους άντρες του, ανακαλύπτουν στο αυτοκίνητο ένα κρυμμένο τσιπάκι, όπου ήταν αποθηκευμένο ένα πρόγραμμα παράδοσης του Ρέις, μέσω του οποίου πραγματοποιούνταν μεταφορές των χρημάτων του. 

Στο μεταξύ, ο Λουκ Χομπς (Τζόνσον), ένας αμείλικτος ομονσπονδιακός πράκτορας των Ηνωμένων Πολιτειών, φτάνει στο Ρίο καταζητώντας τους Τορέτο και τον Ο'Κόνερ, ενώ ζητάει για μεταφράστριά του μία αστυνομικό του Ρίο, την Έλενα Νίβες (Πατάκι) και την μόνη που δεν εξαγοράζεται για τον Ρέις. 

Κυνηγημένοι από δύο διαφορετικές πλευρές, ο Τορέτο και ο Ο'Κόνερ αποφασίζουν να κλέψουν όλα τα χρήματα του Ρέις και απλώς να αγοράσουν την ελευθερία τους. Οργανώνουν την ομάδα τους, φέρνοντας πίσω όλους σχεδόν τους χαρακτήρες από τα προηγούμενα κεφάλαια. Προσπαθούν να οργανώσουν την τέλεια ληστεία των 100.000.000 δολαρίων του Ρέις, ώστε να αρχίσουν μία νέα ζωή.

Ηθοποιοί και χαρακτήρες
Βιν Ντίζελ στον ρόλο του Ντόμινικ Τορέτο
Πολ Γουόκερ στον ρόλο του Μπράιαν Ο'Κόνερ
Ντουέιν Τζόνσον στον ρόλο του Λουκ Χομπς
Τζορντάνα Μπρούστερ στον ρόλο της Μία Τορέτο
Ταϊρίζ Γκίμπσον στον ρόλο του Ρόμαν Πιρς
Κρις 'Ludacris' Μπρίτζες στον ρόλο του Τεζ Πάρκερ
Μat Schulze στον ρόλο του Βινς
Σουνκ Κανγκ στον ρόλο του Χαν Λου
Γκαλ Γκαντότ στον ρόλο της Ζιζέλ Γιασάρ
Τέγκο Καλντερόν στον ρόλο του Λίο
Ντον Ομάρ στον ρόλο του Σάντος
Joaquim De Almeida στον ρόλο του Ρέις
Έλσα Πατάκι στον ρόλο της Έλενα Νίβες
Allimi Ballard στον ρόλο του Ζιζί

Ταινίες του 2011
Αμερικανικές ταινίες
Ταινίες παραγωγής Universal Pictures
Αμερικανικές θρίλερ ταινίες δράσης
Αγγλόφωνες ταινίες
Ταινίες γυρισμένες στο Πουέρτο Ρίκο
Ταινίες γυρισμένες στην Αριζόνα
Ταινίες γυρισμένες στην Τζόρτζια
Ταινίες γυρισμένες στην Καλιφόρνια
The Fast and the Furious
Ταινίες σίκουελ
Σπήλιος Αγαπητός

Ο Σπήλιος Αγαπητός ήταν Έλληνας πολιτικός μηχανικός και πολιτικός από την Αχαία.

Βιογραφικά στοιχεία 

Ήταν γιος του Θεόδωρου Αγαπητού και εγγονός του Σπήλιου Αγαπητού που μετοίκησε από την Κερπινή Καλαβρύτων στην Πάτρα μετά την επανάσταση. Είχε σπουδάσει πολιτικός μηχανικός ενώ ασχολήθηκε και με την πολιτική.

Είχε εκλεγεί βουλευτής Αχαΐας στις εκλογές του Νοεμβρίου 1910 και στις εκλογές του 1912 με το Κόμμα Φιλελευθέρων με 8164 ψήφους.

Το όνομά του φέρει και ένα καταφύγιο στον Όλυμπο. Υπήρξε ο εμπνευστής του οικισμού της Εκάλης, τον οποίο και σχεδίασε, ενώ το πρώτο σπίτι που θεμελιώθηκε ήταν το δικό του.  Το 1924 ανέλαβε διευθύνων σύμβουλος της Ανώνυμης Οικοδομικής Εταιρείας "Εκάλη".

Παραπομπές 

Βουλευτές Αχαΐας
Βουλευτές εκλεγμένοι με το κόμμα των Φιλελευθέρων
Ροβοάμ

Ο Ροβοάμ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ροβοάμ φέρεται ως γιος - διάδοχος του Βασιλέως Σολομώντα, πατέρας του Αβιά και απόγονος του Βασιλέως του Ισραήλ Δαυίδ. Επί βασιλείας του Ροβοάμ διασπάστηκε το Βασίλειο του Σολομώντα σε βόρειο και νότιο μετά την ανταρσία του Ιεροβοάμ Α΄. 
Ο Ροβοάμ αναφέρεται στο βιβλίο Α' Βασιλέων (κεφ.11:43 - 14:31) και Β΄ Χρονικών (9:31 - 12:16)

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Βασιλείς του αρχαίου Ισραήλ
Ευαγγέλιο κατά Ματθαίον
Ασά

Ο Ασά είναι βιβλικό πρόσωπο που αναφέρεται στη Παλαιά Διαθήκη ως Βασιλεύς του Ισραήλ, καθώς και στη Καινή Διαθήκη.

Σύμφωνα με τη Βίβλο γενέσεως Ιησού Χριστού, ο Ασά φέρεται ως γιος του Αβιά, εγγονός του Ροβοάμ και της Μααχά, δισέγγονος του Βασιλέως του Ισραήλ Σολομών και  πατέρας του Ιωσαφάτ.
Γενικά στην Παλαιά Διαθήκη προσδιορίζεται "καλός Βασιλιάς" εκείνος που προωθεί τη λατρεία του Γιαχβέ, αντίθετα από εκείνον που στρέφεται στην ειδωλολατρία ή σε άλλη θρησκεία. Υπό την αντίληψη αυτή η τρίχρονη βασιλεία του πατέρα του, Αβιά (περίπου 913 - 911 π.Χ.), θεωρήθηκε κακή, ενώ αντίθετα η βασιλεία του Ασά υπήρξε καλή. Σύμφωνα με τις Γραφές (Β΄ Χρονικά κεφ.13-16), ο Ασά βασίλεψε για 41 χρόνια, περίπου από το 911 μέχρι το 870 π.Χ., στη διάρκεια των οποίων, ενώ συνεχιζόταν ο πόλεμος των Ισραηλιτών με τους Αιγυπτίους, ο Ασά πέτυχε μια συμμαχία με τους Σύρους.

Η Ορθόδοξη Εκκλησία τον έχει αναγνωρίσει Άγιο και εορτάζει τη μνήμη του την Κυριακή των Προπατόρων, πριν από τα Χριστούγεννα.

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Βασιλείς του αρχαίου Ισραήλ
Ιούδας ο Προπάτορας

Ο Ιούδας ο επικαλούμενος προπάτωρ, ή Ιούδας του Ιακώβ, είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη. Ήταν ο τέταρτος γιος του Ιακώβ και της Λείας, γενάρχης μίας των Δώδεκα φυλών του Ισραήλ, της ομώνυμης φυλής Ιούδα εκ της οποίας οι απόγονοι καλούνται Ιουδαίοι.

Ο Ιούδας είχε τρεις ομομήτριους μεγαλύτερους αδελφούς, τους Ρουβήν, Συμεών και Λευί, δύο μικρότερους τους Ισσάχαρ και Ζαβουλών, καθώς επίσης και έξι ετεροθαλείς αδελφούς. Ομομήτρια αδελφή του ήταν η Δείνα. Ο Ιούδας ήταν αυτός που προέτρεψε τους άλλους αδελφούς του, εκτός του Ρουβήν, στη πώληση του δεύτερου μικρότερου αδελφού τους Ιωσήφ σε διερχόμενο καραβάνι εμπόρων Ισμαηλιτών, έναντι είκοσι ασημένιων τεμαχίων. Επιστρέφοντας στο σπίτι με τους αδελφούς του, αποκρύπτοντας την ατιμία τους, εξαπάτησαν τον πατέρα τους Ιακώβ παρουσιάζοντας ένα πανωφόρι του Ιωσήφ, βουτηγμένο σε κατσικίσιο αίμα δικαιολογώντας έτσι ότι κατασπαράχτηκε από λύκους.

Ο Ιούδας έλαβε σύζυγο την κόρη ενός Χαναναίου, ονόματι Σαυά, με την οποία απέκτησε τρεις γιους τον Ηρ, τον Αυνάν και τον Σηλώμ. Πρώτος ο Ηρ νυμφεύθηκε την Θάμαρ, αλλά σύμφωνα με τη Γραφή ο Γιαχβέ φόνευσε τον Ηρ επειδή ήταν κακός. Έτσι κατά το εβραϊκό έθιμο την Θάμαρ έλαβε σύζυγο ο δεύτερος γιος ο Αυνάν, αλλά και αυτόν φόνευσε ο Γιαχβέ επειδή εκσπερμάτιζε εκτός, εξ ου και ο όρος αυνανισμός. Και ενώ στη συνέχεια θα έπρεπε τη Θάμαρ να λάβει σύζυγο ο τρίτος γιος ο Σηλώμ, αυτό ο Ιούδας δεν το επέτρεψε φοβούμενος μη πεθάνει και αυτός. Έτσι η Θάμαρ μηχανεύτηκε να παρουσιαστεί στο πεθερό της σε μια έξοδό του ως πόρνη προκειμένου να συνευρεθεί μαζί του, γεγονός που το πέτυχε. Όταν ο Ιούδας διαπίστωσε ότι η Θάμαρ ήταν έγκυος ενώ αποφάσισε να τη φονεύσει εκείνη του ομολόγησε ότι κυοφορούσε από εκείνον. Προ αυτής της εξέλιξης ο Ιούδας ανακάλεσε την απόφασή του και έτσι απέκτησε εκ της νύφης του τους δίδυμους γιους του Φαρές και Ζαρά που θα καταστούν πρόγονοι του Δαυίδ. 

Σύμφωνα και με τη Βίβλο γενέσεως Ιησού Χριστού ο Ιούδας φέρεται πατέρας του Φαρές και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει κατά την κινητή εορτή, Κυριακή των Προπατόρων, πριν τα Χριστούγεννα.

Παραπομπές 

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Φαρές

Ο Φαρές, ή Πέρεζ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Φαρές φέρεται ως γιος του Ιούδα και της Θάμαρ, δίδυμος αδελφός του Ζαρά, πατέρας του Εσρώμ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Πηγές 
 Ευαγγέλιο κατά Ματθαίον. Κεφ. 1:1-17
 Βιβλίο Γένεσις Κεφ.38

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Ιεχονίας

Ο Ιεχονίας είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ιεχονίας φέρεται ως γιος του βασιλέα Ιωακείμ, πατέρας του Σαλαθιήλ και εγγονός του βασιλέα του Ιούδα Ιωσία.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.

Παραπομπές

Πηγές 
 Ευαγγέλιο κατά Ματθαίον. Κεφ. 1:1-17

Πρόσωπα της Παλαιάς Διαθήκης
Άγιοι της Κυριακής των Προπατόρων
Χριστιανοί άγιοι από την Παλαιά Διαθήκη
Ευαγγέλιο κατά Ματθαίον
Βένις (Λος Άντζελες)

Το Βένις (Venice, κυριολεκτικά, Βενετία) είναι παραθαλάσσια συνοικία του Λος Άντζελες, στο δυτικό μισό της πόλης. Είναι γνωστή για τα κανάλια της, την παραλία και το κυκλικό Όσιαν Φροντ Γουόκ, ένα πεζόδρομο μήκους 2,5 μιλίων. Το Βένις ήταν πατρίδα μερικών από τους μπητ ποιητές του Λος Άντζελες και είναι σημαντικό πολιτισμικό κέντρο της πόλης. Σύμφωνα με εκτιμήσεις του 2008, το Βένις έχει 40.885 κατοίκους. Συνορεύει με τη πόλη Σάντα Μόνικα, Καλιφόρνια στα βόρεια.

Το Βένις ιδρύθηκε ως παραθαλάσσιο θέρετρο το 1905, 25 χιλιόμετρα δυτικά του Λος Άντζελες, με την ονομασία Βένις οφ Αμέρικα (Venice of America, Βενετία της Αμερικής). Για να αποστραγγίσουν τα έλη της περιοχής κατασκευάστηκε ένα σύστημα καναλιών. Το θέρετρο έγινε γρήγορα δημοφιλές. Αν και τη δεκαετία του 1920 ανακαλύφθηκε πετρέλαιο στο Βένις, η πόλη είχε αγνοηθεί σε τέτοιο βαθμό ώστε τη δεκαετία του 1950 να θεωρείται παραγκούπολη. Σήμερα το Βένις είναι μια από τις περιοχές του Λος Άντζελες με το μεγαλύτερο κατά κεφαλήν εισόδημα.

Παραπομπές 

Λος Άντζελες
Ιστορία και πολιτισμός του Χόλυγουντ
Παναγιώτης Νεζερίτης

Ο Παναγιώτης Νεζερίτης ήταν Έλληνας πολιτικός από την Αχαία.

Καταγόταν από την οικογένεια Γιαννόπουλου των Νεζερών και προγονός του ήταν ο αγωνιστής και ευεργέτης της Επανάστασης του 1821, καθώς και προύχοντας της περιοχής, Παναγιώτης Γιαννόπουλος, ο οποίος αποκαλούνταν Νεζερίτης λόγω της καταγωγής του κι αυτό έμεινε στην οικογένεια σαν επώνυμο. 

Υπήρξε βουλευτής Πατρών που εξελέγη στις εκλογές του 1875. 

Απεβίωσε το 1877 όντας εν ενεργεία βουλευτής.

Παραπομπές 

Ν
Ηρ

Ο Ηρ ( Ἤρ), είναι βιβλικό πρόσωπο που αναφέρεται στη Παλαιά Διαθήκη και συγκεκριμένα στο Βιβλίο της Γένεσης.

Ο Ηρ ήταν ο πρωτότοκος γιος του Ιούδα του προπάτορα και της Σαυά, αδελφός του Αυνάν και του Σηλώμ. Ήταν ο πρώτος σύζυγος της Θάμαρ, από την οποία δεν απέκτησε τέκνα.

Σύμφωνα με την Γραφή επειδή ήταν κακός, "πονηρὸς ἔναντι Κυρίου", φονεύθηκε από τον Γιαχβέ. Την σύζυγό του Θάμαρ έλαβε στη συνέχεια με τον αδελφογαμικό νόμο, ο αδελφός του, Αυνάν.

Πηγές 
 Βιβλίο Γένεσις Κεφ.38

Πρόσωπα της Παλαιάς Διαθήκης
Διοικητική διαίρεση Περιφερειακής Ενότητας Πειραιώς

Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Πειραιώς.
 Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
 Ο αριθμός μέσα στα [ ] είναι ο μόνιμος πληθυσμός.
 Η σειρά είναι (γενικά) αλφαβητική.

Η Περιφερειακή Ενότητα Πειραιώς έχει πληθυσμό 448997 κατοίκους.

Δήμος Κερατσινίου - Δραπετσώνας
Έδρα του Δήμου είναι το Κερατσίνι. Ο Δήμος Κερατσινίου - Δραπετσώνας έχει μόνιμο πληθυσμό 91.045 κατοίκους. Στο δήμο περιλαμβάνονται:

Δημοτική ενότητα Δραπετσώνας [ 13968 ]

Δημοτική Κοινότητα Δραπετσώνας
η Δραπετσώνα [ 13968 ]

Δημοτική ενότητα Κερατσινίου [ 77077 ]

Δημοτική Κοινότητα Κερατσινίου
το Κερατσίνι [ 77077 ]

Δήμος Κορυδαλλού
Έδρα του Δήμου είναι ο Κορυδαλλός. Ο Δήμος Κορυδαλλού έχει μόνιμο πληθυσμό 63.445 κατοίκους. Στο δήμο περιλαμβάνονται:
ο Κορυδαλλός [ 63445 ]

Δήμος Νίκαιας - Αγίου Ιωάννου Ρέντη
Έδρα του Δήμου είναι η Νίκαια. Ο Δήμος Νίκαιας - Αγίου Ιωάννου Ρέντη έχει μόνιμο πληθυσμό 105.430 κατοίκους. Στο δήμο περιλαμβάνονται:

Δημοτική ενότητα Αγίου Ιωάννου Ρέντη [ 16050 ]

Δημοτική Κοινότητα Αγίου Ιωάννου Ρέντη
ο Άγιος Ιωάννης Ρέντης [ 16050 ]

Δημοτική ενότητα Νίκαιας [ 89380 ]

Δημοτική Κοινότητα Νικαίας Αττικής
η Νίκαια [ 89380 ]

Δήμος Πειραιώς
Έδρα του Δήμου είναι ο Πειραιάς. Ο Δήμος Πειραιώς έχει μόνιμο πληθυσμό 16.3688 κατοίκους. Στο δήμο περιλαμβάνονται:
ο Πειραιάς [ 163688 ]
η  Ψυττάλεια (νησίδα) [ 0 ]

Δήμος Περάματος
Έδρα του Δήμου είναι το Πέραμα. Ο Δήμος Περάματος έχει μόνιμο πληθυσμό 25.389 κατοίκους. Στο δήμο περιλαμβάνονται:
το Πέραμα [ 25389 ]

Δείτε επίσης 
Διοικητική διαίρεση Περιφέρειας Αττικής

Πειραιως
Διοικητική διαίρεση Περιφερειακής Ενότητας Καρπάθου-Ηρωικής Νήσου Κάσου

Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Καρπάθου-Ηρωικής Νήσου Κάσου.
 Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την Απογραφή πληθυσμού της Ελλάδας του 2011.
 Ο αριθμός μέσα στα [ ] είναι ο μόνιμος πληθυσμός.
 Η σειρά είναι (γενικά) αλφαβητική.

Η Περιφερειακή Ενότητα Καρπάθου-Ηρωικής Νήσου Κάσου έχει πληθυσμό 7.310 κατοίκους.

Δήμος Καρπάθου
Έδρα του Δήμου είναι η Κάρπαθος και ιστορική έδρα η Όλυμπος. Ο Δήμος Καρπάθου έχει μόνιμο πληθυσμό 6.226 κατοίκους. Στο δήμο περιλαμβάνονται:

Δημοτική ενότητα Καρπάθου [ 5.670 ]

Κοινότητα Καρπάθου [ 2.788 ] 
η  Άφφωτη (νησίδα) [ 0 ]
το  Γαϊδουρονήσι (Γααρόνησο) (νησίδα) [ 0 ]
το  Δεσποτικό (νησίδα) [ 0 ]
η Κάρπαθος, Έδρα της Περιφερειακής Ενότητας Καρπάθου - Ηρωικής νήσου Κάσου [ 2.707 ]
το Πλατύολο [ 81 ]
Κοινότητα Απερίου Καρπάθου [ 355 ]
το Απέρι, Έδρα του Καζά της Καρπάθου μέχρι το έτος 1892 [ 353 ]
το Κατώδιο [ 0 ]
η Κυρά Παναγιά [ 0 ]
ο Μυρτώνας [ 2 ]
Κοινότητα Αρκάσας Καρπάθου [ 564 ]
η Αρκάσα [ 531 ]
ο  Διακόφτης (νησίδα) [ 0 ]
το Φοινίκι [ 33 ]
ο  Χαρκιάς (νησίδα) [ 0 ]
Κοινότητα Βωλάδας Καρπάθου [ 264 ]
η Βωλάδα [ 251 ]
η Λάστος [ 13 ]
Κοινότητα Μενετών Καρπάθου [ 662 ]
ο Άγιος Ιωάννης Αφιάρτη [ 1 ]
η Κήπος Αφιάρτη [ 123 ]
το Λακκί [ 122 ]
οι Μενετές [ 416 ]
η  Μοίρα (νησίδα) [ 0 ]
ο  Νησιερός (νησίδα) [ 0 ]
το  Πρασονήσι (νησίδα) [ 0 ]
Κοινότητα Μεσοχωρίου Καρπάθου [ 371 ]
ο Κάτω Λευκός [ 89 ]
ο Λευκός [ 57 ]
το Μεσοχώρι [ 225 ]
το  Νησί (νησίδα) [ 0 ]
το  Σώκαστρο (νησίδα) [ 0 ]
Κοινότητα Όθους Καρπάθου [ 281 ]
οι Κάλλενες [ 6 ]
το Όθος [ 265 ]
οι Στες [ 10 ]
Τοπική Κοινότητα Πυλών Καρπάθου [216]
οι Πυλές [ 216 ]
Κοινότητα Σπόων Καρπάθου [ 169 ]
ο Άγιος Νικόλαος [ 7 ]
τα Σπόα [ 162 ]

Δημοτική ενότητα Ολύμπου Καρπάθου [ 556 ]

Κοινότητα Ολύμπου Καρπάθου [ 556 ] 
η Αυλώνα [ 7 ]
το Διαφάνι [ 228 ]
η Όλυμπος [ 270 ]
η  Σαρία (νησίδα) [ 45 ]
ο Τρίστομος [ 6 ]

Δήμος Ηρωϊκής Νήσου Κάσου
Έδρα του Δήμου είναι το Φρύ. Ο Δήμος Κάσου έχει μόνιμο πληθυσμό 1084 κατοίκους. Στο δήμο περιλαμβάνονται:
η Αγία Μαρίνα [ 444 ]
το Αρβανιτοχώρι [ 169 ]
τα  Αρμάθια (νησίδα) [ 0 ]
η  Καροφύλλα (νησίδα) [ 0 ]
τα  Κούρικα (νησίδα) [ 0 ]
η  Λίτρα (νησίδα) [ 0 ]
το  Μακρονήσι (νησίδα) [ 0 ]
η Παναγία [ 34 ]
η  Πλάτη (νησίδα) [ 0 ]
το Πόλι [ 80 ]
η  Αστακίδα (νησίδα) [ 0 ]
το  Αστακιδόπουλο (νησίδα) [ 0 ]
τα  Διβούνια (νησίδα) [ 0 ]
η  Χαμηλή (νησίδα) [ 0 ]
τα  Ποντικονήσια (νησίδα) [ 0 ]
το  Ποριονήσι (νησίδα) [ 0 ]
η  Στρογγύλη (νησίδα) [ 0 ]
το Φρυ (πρωτεύουσα) [ 357 ]

Έπαρχοι Καρπάθου 
1951-1955, Ναπολέων Ξανθούλης (με καταγωγή από τη Σκύρο) Στη συνέχεια τοποθετήθηκε στη Διεύθυνση Εσωτερικών της Γενικής Διοικήσεως Δωδεκανήσου, με έδρα τη Ρόδο.
Ιαν. 1998 - Ιαν. 2001, Μιχάλης Φρ. Χανιώτης, Πρώτος αιρετός Έπαρχος 
Ιαν. 2002 - Αυγ. 2014, Μιχάλης Εμμ. Ερωτόκριτος
Σεπτ. 2014 - Σεπτ. 2019, Γιάννης Γεωρ. Μηνατσής
Σεπτ. 2019 - σήμερα, Καλλιόπη Ιωάν. Νικολαΐδου

Παραπομπές

Δείτε επίσης 
 Διοικητική διαίρεση Περιφέρειας Νοτίου Αιγαίου

Καρπαθου
Κάρπαθος
Κάσος
Ιωάννης Δημησιάνος

Ο Ιωάννης Δημησιάνος (... - 1614) ήταν Έλληνας επιστήμονας από τη Ζάκυνθο, ο οποίος γεννήθηκε στα τέλη του 16ου αιώνα και πέθανε το 1614. Υπήρξε μαθηματικός, χημικός, θεολόγος και άριστος γνώστης της  ελληνικής και λατινικής γλώσσας. Ήταν επίσης μέλος της Ακαδημίας των Λυγκών ( ιτ: Accademia dei Lincei), η οποία ιδρύθηκε το 1603 και ήταν η πρώτη και μετέπειτα πρωτοπόρα Ακαδημία επιστημών στην Ιταλία. Ο Δημησιάνος είναι γνωστός κυρίως για την επινόηση του ονόματος «τηλεσκόπιο» από τις ελληνικές λέξεις «τηλέ» και «σκοπείν» . Σύμφωνα με τον Άλαν Χίρσφελντ  το όνομα αυτό δόθηκε κατά τη διάρκεια  συμποσίου της Ακαδημίας έξω από τη Ρώμη, τον Απρίλιο του 1611, προς τιμήν του Γαλιλαίου, ο οποίος είχε γίνει μέλος της την ίδια χρονιά. Μετά το δείπνο, ο Γαλιλαίος ενθουσίασε τους συνέδρους εστιάζοντας με τη «διόπτρα» του στους  δορυφόρους του Δία και τα αστέρια του Γαλαξία μας. Τότε ο οικοδεσπότης και ιδρυτής της Ακαδημίας, Φεντερίκο Τσέζι, ανακοίνωσε ότι ο Δημησιάνος είχε επινοήσει το όνομα «τηλεσκόπιο» για τη διόπτρα του Γαλιλαίου, όνομα που περιέγραφε εύστοχα τις δυνατότητες του οργάνου και το διαφοροποιούσε από τα υπόλοιπα όργανα χαμηλής μεγέθυνσης που υπήρχαν εκείνη την εποχή.

Παραπομπές

Έλληνες μαθηματικοί
Οράλ

Το Οράλ (καζακικά: Орал) ρωσικά Ουράλσκ είναι η δέκατη μεγαλύτερη σε πληθυσμό πόλη του Καζακστάν μετά το Αλμάτι, την Αστανά, το Σιμκέντ, την Καραγκάντα, το Ακτομπέ, το Ταράζ, το Παβλοντάρ, το Οσκεμέν και το Σεμέι. Ο πληθυσμός του υπολογίζεται σε 271.900 κατοίκους (εκτίμηση 2012). Θεωρείται γεωγραφικά Ευρώπη καθώς βρίσκεται δυτικά του ποταμού Ουράλη, φυσικό σύνορο μεταξύ Ευρώπης-Ασίας.

Κλίμα 
Το κλίμα του Οράλ είναι ηπειρωτικό με μακρείς κρύους χειμώνες και θερμά, συχνώς καυτά καλοκαίρια. Σύμφωνα με την κλιματική ταξινόμηση Κέππεν, το Οράλ έχει υγρό ηπειρωτικό κλίμα με θερμά καλοκαίρια (Κέππεν Dfa). Τα καλοκαίρια είναι εξαιρετικά ζεστά λαμβάνοντας υπόψιν τη θέση του βορείως του 51ου παραλλήλου, αλλά οι χειμώνες θυμίζουν περισσότερο ηπειρωτικά κλίματα ανατολικότερα από την Ευρώπη.

Παραπομπές

Εξωτερικοί σύνδεσμοι 

Πόλεις του Καζακστάν
Πύργος Κοζάνης

Ο Πύργος είναι μικρός οικισμός του δήμου Κοζάνης σε υψόμετρο 380 μέτρα.

Γεωγραφία - Ιστορία 
Ο Πύργος βρίσκεται δυτικά της τεχνητής λίμνης Πολυφύτου και απέχει 19 χιλιόμετρα από την πόλη της Κοζάνης. Είναι πάνω στην επαρχιακή οδό Αιανής - Βαθυλάκκου. Πήρε το όνομα του από έναν πύργο που βρισκόταν στον οικισμό επί τουρκοκρατίας. Το όνομα του χωριού επί Τουρκοκρατίας ήταν Κ(ι)ουλέ. Το 1918 αναφέρεται επίσημα με διάταγμα του βασιλιά Αλέξανδρου με το όνομα Πύργος στο ΦΕΚ 260Α-31/12/1918 να προσαρτάται στην τότε κοινότητα Δουγτζιλάρ

Στο χωριό, σύμφωνα με την απογραφή του 2011 διαμένουν 71 κάτοικοι. Οι περισσότεροι κάτοικοι του χωριού έχουν μετακινηθεί στην πόλη της Κοζάνης και όχι μόνο, για εργασία. Οι κάτοικοι του Πύργου ασχολούνταν με την καλλιέργεια του καπνού κυρίως. Λόγω όμως της μεγάλης μείωσης των τιμών στην πώλησή του,ο κόσμος σταδιακά στράφηκε σε άλλες καλλιέργειες. Σιτηρά και κρόκος είναι δύο καλλιέργειες που επίσης υπήρχαν εδώ και χρόνια και συνεχίζουν να υπάρχουν μέχρι και σήμερα.

Επίσης από τις αρχές της δεκαετίας του 2000, περισσότεροι κάτοικοι ασχολούνται με την εντατική καλλιέργεια των οπωροκηπευτικών σε θερμοκηπιακές εγκαταστάσεις, λόγω της αλλαγής της κατάστασης της αγροτικής οικονομίας στην περιοχή.

Γειτονικοί οικισμοί είναι η Ανατολή στα βόρεια, η Σταυρωτή στα νότια  και το Κοντοβούνι στα νοτιοδυτι κά, με το οποίο αποτελούσαν την τοπική κοινότητα Κοντμηχανή εντούρο ή και οβουνίου αρχικά, που υπαγόταν αργότερα στη δημοτική ενότητα Ελιμείας, ενώ πλέον υπάγεται στον διευρυμένο Δήμο Κοζάνης. Η τεχνητή λίμνη Πολυφύτου η οποία απέχει μόλις 4 χιλιόμετρα, προσφέρεται για ψάρεμα, περπάτημα και διαδρομές με ποδήλατο. Η εκκλησία του Αγίου Νικολάου δεσπόζει στην είσοδο του χωριού από την δυτική μεριά. Η πρώτη θέση της εκκλησίας του Αγίου Νικολάου ήταν μέσα στο χωριό, ενώ έχει γίνει πάνω στα ερείπια της παλιάς, ένα καινούριο εξωκλήσι.

Σημείωση 
Συχνά συγχέεται με τον οικισμό Πύργοι, που βρίσκεται αρκετά βορειότερα στον δήμο Εορδαίας.

Παραπομπές 

Χωριά του νομού Κοζάνης
Δήμος Κοζάνης
Ευστάθιος Αθανασόπουλος-Σερέτης

Ο Ευστάθιος Αθανασόπουλος Σερέτης είναι Έλληνας πολιτικός από την Αχαΐα.

Είναι πολιτικός μηχανικός και αποφοίτησε από το Αριστοτέλειο Πανεπιστήμιο Θεσσαλονίκης.  

Είναι παλιό μέλος του ΠΑΣΟΚ, με προσωπική φιλία με τον Ανδρέα Παπανδρέου. Θήτευσε στην τοπική αυτοδιοίκηση, συγκεκριμένα στον Δήμου της Πάτρας, ως αντιδήμαρχος, πρόεδρος δημοτικού συμβουλίου, πρόεδρος της ΔΕΥΑΠΔ. Διετέλεσε για τρεις θητείες πρόεδρος Τ.Ε.Ε. Δυτικής Ελλάδας.

Είχε διατελέσει νομάρχης Αχαΐας όντας ο πρώτος αιρετός - εκλεγμένος από τον λαό στις νομαρχιακές εκλογές του 1994 με την υποστήριξη του ΠΑΣΟΚ. Ορκίστηκε την 1η Ιανουαρίου 1995. Στη θέση αυτή εκλέχτηκε και στις επόμενες νομαρχιακές εκλογές του 1998 και παρέμεινε στη θέση ως το τέλος της θητείας του το 2002. 

Είναι παντρεμένος με την Ζωή και έχει δυο παιδιά, τον Κωνσταντίνο και τη Νινέττα.

Παραπομπές 

Νομάρχες Αχαΐας
Έλληνες πολιτευτές
Γοθολία

Η Γοθολία είναι πρόσωπο που αναφέρεται στη Βίβλο ως βασίλισσα του Βασιλείου του Ιούδα. Το όνομά της στα   Εβραϊκά : עֲתַלְיָה , Αταλία, σημαίνει "Θεός υπερουράνιος". Στη λατινική φέρεται ως Athalia (Αθαλία).

Η Γοθολία ήταν κόρη του Βασιλέως Αχαάβ του (βορείου) Βασιλείου του Ισραήλ και της Ιεζάβελ, πριγκίπισσας Τύρου και Σιδώνας. Παντρεύτηκε τον γιο του Βασιλέως Ιωσαφάτ του (νοτίου) Βασιλείου του Ιούδα, τον Ιωράμ. Με το γάμο της αυτό επήλθε συνθήκη συμμαχίας μεταξύ των δύο βασιλείων. Σύμφωνα με τις Γραφές η Γοθολία φέρεται να ήταν ειδωλολάτρης και να ασπαζόταν τον Βαάλ. 
Εκ του γάμου της απέκτησε ένα τον Οζία, ή Οχοζία και άλλα τέκνα. Μετά το θάνατο του συζύγου της ανέλαβε καθήκοντα βασιλομήτορας, αναλαμβάνοντας τον θρόνο ο γιος της Οζίας. Όταν ο τελευταίος δολοφονήθηκε σε επίσημη επίσκεψη στο Βασίλειο του Ισραήλ μαζί με τον εκεί βασιλέα που λεγόταν και εκείνος Ιωράμ, αδελφός ή ανεψιός της Γοθολίας, σε μια κάθαρση που επιχείρησε ο Ιηού σφετερίστηκε το θρόνο και ανέλαβε η ίδια Βασίλισσα, εξολοθρεύοντας τα μέλη της βασιλικής οικογένειας εκτός το μικρό γιο του Οζία, τον Ιωά που προστάτεψε η αδελφή του Οζία παραδίδοντάς τον στον ιερέα Ιωδαέ.
Μετά από έξι χρόνια όταν η Γοθολία έμαθε ότι ζει εγγονός της, προσπάθησε ν΄ αποτρέψει κίνηση των ιερέων που ζητούσαν την παραίτησή της. Τελικά επενέβησαν Λευίτες ιερείς οι οποίοι διέταξαν την εκτέλεση της Γοθολίας αποκαθιστώντας στο θρόνο τον νόμιμο ηγεμόνα.

Η Γοθολία αναφέρεται στο Βιβλίο Β' Βασιλέων (κεφ.11), Β' Χρονικών (κεφ.22)

Με το όνομα Γοθολία φέρονται συνώνυμα τα ξενικά ονόματα Αταλία (Atalya), Αθαλία ή Αθάλια (Athalia),  Οτιλία (Ottilie), Οδήλη (Odile) καθώς και Οφηλία (Ophelia).

Η ιστορία της βασίλισσας ενέπνευσε στον Γάλλο δραματουργό Ρακίνα την τραγωδία του Αθαλία (1691).

Πηγές 
 David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.297-298.

Πρόσωπα της Παλαιάς Διαθήκης
Βασιλείς του αρχαίου Ισραήλ
Κάρσον (Καλιφόρνια)

Το Κάρσον (αγγλικά: Carson) είναι πόλη στην κομητεία του Λος Άντζελες, στην Καλιφόρνια. Στην απογραφή του 2010 το Κάρσον είχε συνολικό πληθυσμό 91.714 κατοίκων. Βρίσκεται 13 μίλια (21 χλμ) νότια του κέντρου του Λος Άντζελες και περίπου 14 μίλια μακριά από Διεθνές Αεροδρόμιο του Λος Άντζελες, και είναι γνωστό ως ένα προάστιο της πόλης. Ενσωματώθηκε στις 20 Φεβρουαρίου του 1968, και είναι ο νεότερος δήμος στην περιοχή South Bay του Μητροπολιτικού Λος Άντζελες .

Παραπομπές 

Πόλεις της Καλιφόρνια
2467 Κολοντάι

Ο Κολοντάι (Kollontai) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1966 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Ουκρανής επαναστάτριας Αλεξάνδρας Κολοντάι.

Φυσικά χαρακτηριστικά 
Ο φασματικός τύπος του Κολοντάι είναι SI. Τα υπόλοιπα φυσικά χαρακτηριστικά του είναι άγνωστα.

Εξωτερικοί σύνδεσμοι-πηγές 
 Τροχιά από το JPL (Java) / Εφημερίδα

Κολονται
2470 Αγκεμάτσου

Ο Αγκεμάτσου (Agematsu) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1976 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από το Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από την ιαπωνική κωμόπολη Αγκεμάτσου, που βρίσκεται στον ίδιο νομό.

Αξιοσημείωτη είναι η πολύ μικρή εκκεντρότητα της τροχιάς του Αγκεμάτσου, δηλαδή η τροχιά του είναι σχεδόν κυκλική.

Φυσικά χαρακτηριστικά 

Τα φυσικά χαρακτηριστικά του Αγκεμάτσου είναι άγνωστα.

Εξωτερικοί σύνδεσμοι 
 Τροχιά από το JPL (Java) / Εφημερίδα

Αγκεματσου
Διαμέρισμα Σαν Αντρές και Προβιδένσια

Το αρχιπέλαγος Σαν Αντρές και Προβιδένσια (ισπανικά: Αrchipiélago de San Andrés y Providencia, αγγλικά: Archipelagos of San Andrés and Providencia) είναι ένα διαμέρισμα της Κολομβίας. Eίναι ένα αρχιπέλαγος που βρίσκεται στη δυτική Καραϊβική Θάλασσα, 775 χιλιόμετρα από την Ατλαντική ακτή της Κολομβίας, και 220 μίλια από τις ακτές της Νικαράγουας. Αποτελείται από δυο μεγαλύτερα νησιά και οκτώ ακόμα υφάλους. Το μεγαλύτερο νησί, Σαν Αντρές, δίνει το όνομά του στο αρχιπέλαγος και φιλοξενεί και την ομώνυμη πρωτεύουσα. Η έκταση (ξηρά) είναι 52,5 τετραγωνικά χιλιόμετρα, ενώ ο πληθυσμός το 2005 ήταν 70.554 κάτοικοι, από τους οποίους 50.473 ζούσαν στην πρωτεύουσα. Το αρχιπέλαγος ήταν ειδικό έδαφος μέχρι που έγινε διαμέρισμα της χώρας από το Σύνταγμα του 1991. Εκτός από τις υπάρχουσες αυτόχθονες γλώσσες, οι επίσημες γλώσσες είναι τα ισπανικά και τα αγγλικά.

Παραπομπές

Εξωτερικοί σύνδεσμοι
 
 Επίσημη σελίδα

Διαμερίσματα της Κολομβίας
Βασιλική Νίκα

Η Βασιλική Νίκα (Αθήνα, 2 Απριλίου 1962) είναι σύγχρονη Ελληνίδα συνθέτρια και τραγουδίστρια.

Βιογραφία
Σπούδασε ανώτερα θεωρητικά της μουσικής στο Εθνικό Ωδείο και στο Πινδάρειο Ωδείο με καθηγητές το Βαλεντίνο Πατρικίδη και τον  Μάικ Ροζάκη. Επίσης έκανε μεταπτυχιακές σπουδές στη σύγχρονη μουσική σύνθεση στο Kingston Univercity  στο Λονδίνο με καθηγητή τον Michael Searby.

Έχει συνθέσει πολλά έργα για το θέατρο για παραστάσεις που ανέβηκαν στην Αθήνα, στα Γιάννενα και στη Νέα Υόρκη.

Συνεργάστηκε με το Ινστιτούτο Επεξεργασίας του Λόγου συνθέτοντας μουσική για εκπαιδευτικά cds rom. 

Εργάστηκε με απόσπαση από τη Β' βάθμια εκπαίδευση στο Πανεπιστήμιο Ιωαννίνων, όπου είχε συστήσει το μουσικό συγκρότημα Βάρβιτος, αποτελούμενο από φοιτητές του Πανεπιστημίου. Με το συγκρότημα "Βάρβιτος" έδωσε συναυλίες στην Ελλάδα, την Κύπρο, τη Γερμανία, την Ιταλία και τη Σερβία.

Ως μουσικός (κιθάρα) συνεργάστηκε με την Πόπη Αστεριάδη, το Γιώργο Μουφλουζέλη και τη Μιράντα Κουνελάκη.

Πηγές 
Ινστιτούτο Επεξεργασίας του Λόγου»

Μουσική για το θέατρο 
Έχει γράψει τη μουσική για τις παρακάτω θεατρικές παραστάσεις. 
(σε παρένθεση αναφέρεται ο σκηνοθέτης)

1992: Ματίας ο Πρώτος (Μελίνα Σάρδη, ΔΗ.ΠΕ,ΘΕ. Ιωαννίνων)
1994: Three of a Kind (Όλγα Ζήση, Κ.Ε.Π., Νέα Υόρκη)
1997: Desire and Death (Όλγα Ζήση, Θέατρο  La MaMa, Νέα Υόρκη)
1998: The Frogs (Kingston University)
2000: Εγώ Ρομπότ, εσύ (Ελένη Γερασιμίδου, θέατρο Αθηνών).

Έργα Σύγχρονης Μουσικής 
1997: A Game for Five (Κουιντέτο για φλάουτο, βιολί, βιολοντσέλο, κιθάρα και κρουστά)
2001: Makares
2001: Homage to Mikis (έργο για ορχήστρα νυκτών εγχόρδων, αφιέρωμα στο Μίκη Θεοδωράκη)
2002: Εικόν' αχειροποίητη (Λαϊκό Ορατόριο, αφιέρωμα στον Αλέξανδρο Παπαδιαμάντη).

Μουσική επένδυση για cds rom 
1999 Ένας ιππότης στο κάστρο των γραμμάτων σε κείμενο του Ευγένιου Τριβιζά (Παραγωγή: Ινστιτούτο Επεξεργασίας του Λόγου)
2000 Σαπφώ (Παραγωγή: Ινστιτούτο Επεξεργασίας του Λόγου).

Συλλογές Τραγουδιών 
2011: Στην Υγειά μας λοιπόν (σε στίχους Γιώργη Χασάπογλου, Ιωάννας Ανδρούτσου) 
2012: Από που είσαι ποταμάκι (παιδικά τραγούδια σε στίχους Κώστα Καραχάλιου, Αργύρη Εφταλιώτη, Ζαχαρία Παπαντωνίου, Οδυσσέα Ελύτη).

Συμμετοχές σε δισκογραφία
2006: Seiten Ensemble Steglitz, So und nicht anders (αποσπάσματα από το έργο Homage to Mikis).

Πηγές 
greek-music.net
Μεγάλη Μουσική Βιβλιοθήκη της Ελλάδας - Λίλιαν Βουδούρη»
Seiten Ensemble Steglitz»
Ινστιτούτο Επεξεργασίας του Λόγου»

Εξωτερικοί σύνδεσμοι

YouTube 
 Το πρώτο συρτάρι, στίχοι: Ιωάννα Ανδρούτσου
 Νανούρισμα: Βασισμένο σε δημοτικούς στίχους

Έλληνες συνθέτες
Ελληνίδες τραγουδίστριες
Μλάντεν Κασκελάν

Ο Μλάντεν Κασκελάν (Mladen Kašćelan) είναι Μαυροβούνιος ποδοσφαιριστής που γεννήθηκε στις 13 Φεβρουαρίου 1983 στην πόλη Κότορ και αγωνίζεται ως μέσος στην ομάδα της ΦΚ Άρσεναλ Τούλα, ενώ έχει γίνει διεθνής με την Εθνική ομάδα του Μαυροβουνίου.

Η Καριέρα του 
Ξεκίνησε την καριέρα του το 2000 από την τοπική ομάδα της πόλης του την Μποκέλ. Το 2002 πήγε στην Γερμανία πέρασε δυο χρόνια στις μικρότερες κατηγορίες της Γερμανίας. Το 2004 μετακόμισε στην Σερβία στην ΟΦΚ Βελιγραδίου ως το 2006 και τη Βοζντοβάκ για μια σεζόν το 2006-07. Το 2007 ακολούθησε το πρωτάθλημα της Πολωνίας και η ΛΚΣ Λοντζ έπαιξε ενδιάμεσα λίγο δανεικός στην επίσης πολωνική Stal Głowno. Το 2009 ακολουθεί το πρωτάθλημα της Ουκρανίας και η Καρπάτι Λβιβ.Το 2010 επιστρέφει στο πρωτάθλημα της Πολωνίας και την Γιαγκελόνια Μπιάλιστοκ το 2011 επιστρέφει δανεικός από τη Γιαγκελόνια Μπιάλιστοκστην ΛΚΣ Λοντζ. Το 2012 πηγαίνει δανεικός στην Λουντογκόρετς Ραζγκράντ στο Βουλγαρικό πρωτάθλημα όπου και πανηγύρισε το πρωτάθλημα και το κύπελλο Βουλγαρίας. Το 2012 εντάχθηκε στο Ελληνικό πρωτάθλημα και την ομάδα του Πανθρακικού μετά απο ένα χρόνο στην Ελλάδα μετακόμισε στην Ρωσία και την ΦΚ Άρσεναλ Τούλα

Τίτλοι
Ο Μλαντεν Κασκελάν πανηγύρισε τρεις τίτλους με την ομάδες που αγωνίστηκε:

 Σούπερ καπ Πολωνίας το  2010 με την Γιαγκελόνια Μπιάλιστοκ
 Πρωτάθλημα Βουλγαρίας το 2012 με την Λουντογκόρετς Ραζγκράντ
 Κύπελλο Βουλγαρίας το 2012 με την Λουντογκόρετς Ραζγκράντ

Εθνική Μαυροβουνίου
Ο Μλάντεν Κασκελάν είναι διεθνής με την Εθνική Μαυροβουνίου από το 2009.

Προσωπική ζωή
Ο Μλαντεν Κασκελάν είναι παντρεμένος με το μοντέλο από τη Σερβία Marijana Križanović.

Εξωτερικοί σύνδεσμοι - πηγές 
   O Μλαντεν Κασκελάν στο transfermarkt.co.uk
   Βίντεο στο youtube Μλαντεν Κασκελάν
    Η εντυπωσιακή κυρία Κασκελάν

Μέσοι ποδοσφαιριστές
Ποδοσφαιριστές Εθνικής Μαυροβουνίου
Μαυροβούνιοι ποδοσφαιριστές
Ποδοσφαιριστές Πανθρακικού
Ποδοσφαιριστές Σπάρτακ Σουμπότιτσα
Ποδοσφαιριστές Καρλσρούη ΣΚ
Ποδοσφαιριστές Γιαγκελόνια Μπιάλιστοκ
Ποδοσφαιριστές ΟΦΚ Βελιγραδίου
Ποδοσφαιριστές ΦΚ Βόζντοβατς
Ποδοσφαιριστές ΦΚ Καρπάτι Λβιβ
Ποδοσφαιριστές Λουντογκόρετς Ραζγκράντ
Ποδοσφαιριστές ΦΚ Μπόκελ
Ποδοσφαιριστές ΦΚ Αρσενάλ Τούλα
Ποδοσφαιριστές ΛΚΣ Λοτζ
Ποδοσφαιριστές Σταλ Γκλόβνο
Ποδοσφαιριστές Εκστρακλάσα
Ποδοσφαιριστές Πρέμιερ Λιγκ Ρωσίας
Ξένοι ποδοσφαιριστές στην Ελλάδα
Οχοζίας του Ιούδα

Ο Οχοζίας του Ιωράμ, ή Οχοζίας του Ιούδα, ή Ιωάχαζ(*), ( Εβραϊκά : אֲחַזְיָה , Ăḥazyāh, λατινικά : Ahazia ), σε διάκριση με τον Οχοζία του Αχαάβ ήταν βιβλικό πρόσωπο, βασιλιάς του νότιου βασιλείου του λεγόμενου Βασιλείου του Ιούδα.

Ο Οχοζίας ήταν ο γιος του Ιωράμ και της Γοθολίας , κόρης (ή, αδελφής) του βασιλιά Αχαάβ του Ισραήλ. Ανέλαβε Βασιλεύς σε ηλικία 42 ετών (Β' Χρονικά 22:2) όπου και βασίλευσε μόνο ένα έτος (Β' Βασιλέων 8:26), το 842 π.Χ. (κατά τους μελετητές). 
Όταν ο εκ της μητέρας του, θείος του, Ιωράμ Βασιλεύς του Ισραήλ τραυματίσθηκε σε μια ανεπιτυχή μάχη ενάντια του Αζαήλ βασιλέα των Αραμαίων, ο Οχοζίας πήγε να τον επισκεφτεί εκδηλώθηκε τότε η επανάσταση για κάθαρση του Ιηού. Αντιλαμβανόμενος τις δολοφονικές προθέσεις του Ιηού και εναντίον του κατάφερε να διαφύγει πλην όμως κατά την επιστροφή του έπεσε σε ενέδρα όπου και τραυματίσθηκε πολύ βαριά υποκύπτοντας στα τραύματά του στη πόλη Μεγιδδώ.
Σύμφωνα όμως με το βιβλίο Β΄ Χρονικών (22:9) ο θάνατός του επήλθε στη Σαμάρεια όπου είχε καταφύγει όταν κινηματίες του Ιηού τον εντόπισαν και τον φόνευσαν.

Ο Οχοζίας αναφέρεται στο Β' Βασιλέων (8:26, 9:22-28) και Β' Χρονικών (21:17, 22:2, 22:9, 25:33).

Σύμφωνα με τη Βίβλο γενέσεως Ιησού Χριστού ως γιος του Ιωράμ αντί τον Οχοζία αναφέρεται ο τρισέγγονός του Οζίας.

Σημειώσεις 
(*) Με το όνομα Ιωάχαζ φέρεται στο Β΄ Χρονικών κεφ.21:17 και 25:33. Πρόκειται για διαφορετική γραφή του ονόματος Οχοζίας. Και τα δύο ονόματα φέρονται παράγωγα του "Άχαζ" που ερμηνεύεται "Εκείνος κράτησε" ή " απόκτηση" και το όνομα του θεού που γράφεται ιέω. ή ιώ ως πρόθεμα και -ιάου ή -ια ως επίθεμα. Έτσι όλο το όνομα σύνθετο σημαίνει ο "Θεός κρατεί"  Οι περισσότεροι Βασιλείς του Ιούδα φέρουν ονόματα με παρόμοια σύνθεση, αποδιδόμενα στη νεοελληνική Θεοκράτης ή Θεο-κρατημένος και κατ΄ επέκταση θεοπρόβλητος.

Πηγές 
 Β΄ Χρονικών Κεφ.21
 Ευαγγέλιο κατά Ματθαίον. Κεφ. 1:1-17
 David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.298.

Πρόσωπα της Παλαιάς Διαθήκης
Βασιλείς του αρχαίου Ισραήλ
Αρμενικό Βασίλειο της Κιλικίας

Το Αρμενικό Βασίλειο της Κιλικίας, γνωστό επίσης ως Κιλικιανή Αρμενία, Βασίλειο της Κιλικιανής Αρμενίας ή Νέα Αρμενία, ήταν ανεξάρτητο βασίλειο που σχηματίστηκε την Ύστερη Μεσαιωνική Περίοδο από Αρμένιους πρόσφυγες που εκδιώχθηκαν κατά την σελτζουκική εισβολή στην Αρμενία. Ευρισκόμενη εκτός του Αρμενικού Οροπεδίου σε χώρο διαφορετικό από αυτόν του Αρμενικού Βασιλείου της Αρχαιότητας,  είχε έδρα την περιοχή της Κιλικίας βορειοδυτικά του κόλπου της Αλεξανδρέττας, στη σημερινή νότια Τουρκία.

Το βασίλειο είχε τις καταβολές του στο πριγκηπάτο που ιδρύθηκε το (1080) από τη δυναστεία των Ρουπενιδών, θεωρούμενη ως παρακλάδι της μεγαλύτερης οικογένειας των Μπαγρατιδών, η οποία με έδρα το Ανί σε διάφορες περιόδους κατείχε τους θρόνους της Αρμενίας και της Γεωργίας. Πρωτεύουσά του ήταν αρχικώς η Ταρσός και αργότερα η Σις. Πρώτος πρίγκιπας ήταν ο Ρουπέν Α΄ συγγενής του τελευταίου βασιλιά της οικογένειας των Μπαγρατιδών της Αρμενίας του Ανί Γκαζίκ Β', ο οποίος είχε δολοφονηθεί στην Καισάρεια της Καππαδοκίας έναν χρόνο νωρίτερα (1079) από Ορθόδοξους Βυζαντινούς λόγω θρησκευτικών διαφορών.

Έναν αιώνα αργότερα, λόγω των μεγάλων υπηρεσιών που είχε προσφέρει το πριγκιπάτο στους Σταυροφόρους και τον χριστιανισμό, προήχθη σε βασίλειο με την σύμφωνη γνώμη των Σταυροφόρων και των Βυζαντινών: ο πρίγκιπας Λέων Β΄ της Αρμενίας δισεγγονός του Ρουπέν Α' ορκίστηκε βασιλιάς της Αρμενικής Κιλικίας με το όνομα Λέων Α' (1199). Ο Λέων Α΄ απεβίωσε χωρίς γιους, γι'αυτό το βασίλειο πέρασε στην μικρότερη κόρη του Ισαβέλλα, η οποία, προκειμένου να διατηρηθεί η δυναστεία του Ρουπέν, υποχρεώθηκε να παντρευτεί στον τελευταίο της γάμο τον μακρινό της εξάδελφο Χετούμ Α' ιδρυτή του κλάδου των Χετουμιδών της δυναστείας των Μπαγρατιδών της Κιλικιακής Αρμενίας, σύμμαχο των Μογγόλων προκειμένου να εξασφαλιστεί η ακεραιότητα του βασιλείου. Τελευταίος βασιλιάς των Χετουμιδών ήταν ο Λέων Δ΄ δισεγγονός του Χετούμ Α΄. Μετά τη δολοφονία του (1341) το Αρμενικό βασίλειο της Κιλικίας πέρασε στον από μητέρας εξάδελφό του Κωνσταντίνο B' από τον Οίκο των Λουζινιάν, ο οποίος εξασθένησε τόσο πολύ το βασίλειο, που προκάλεσε γρήγορα την πτώση του. Τελευταίος βασιλιάς της Αρμενικής Κιλικίας ήταν ο Λέων Ε΄ από τον Οίκο των Πουατιέ-Λουζινιάν, που ηττήθηκε και ανατράπηκε από τους Μαμελούκους της Αιγύπτου (1375). Μετά από αυτόν η περιοχή της Κιλικίας πέρασε μόνιμα στα χέρια των μουσουλμάνων.

Το Αρμενικό Βασίλειο της Κιλικίας ήταν ισχυρός σύμμαχος των Ευρωπαίων Σταυροφόρων και έβλεπε τον εαυτό του ως στήριγμα της Χριστιανοσύνης στην Ανατολή. Επίσης χρησίμευσε ως λίκνο του αρμενικού εθνικισμού και διατήρησης της αρμενικής κουλτούρας, τα χρόνια που η καθαυτή Αρμενία ήταν υπό ξενική κατοχή.

Παραπομπές

Δείτε επίσης
 Κατάλογος μοναρχών του Αρμενικού βασιλείου της Κιλικίας

Διάδοχα κράτη της Βυζαντινής Αυτοκρατορίας
 
Αρμενικη Κιλικια
Κοζάν

Η Κοζάν (Kozan) (πρώην Σις) είναι πόλη στην επαρχία Αδάνων της Τουρκίας, 68 χλμ. βόρεια της πόλης των Αδάνων, στο βόρειο τμήμα της πεδιάδος Τσουκούροβα. Η πόλη είναι πρωτεύουσα της ομώνυμης περιοχής. Το ποτάμι Κιλγκέν ρέει διαμέσου της πόλης και διασχίζει την πεδιάδα προς νότο έως τη Μεσόγειο Θάλασσα. Η οροσειρά του Ταύρου υψώνεται κατακόρυφα πίσω από την πόλη. Η Σις ήταν πρωτεύουσα του Αρμενικού Βασιλείου της Κιλικίας. Σύμφωνα με την απογραφή του 2010 έχει 76.864 κατοίκους.

Ασιατικές πόλεις της Τουρκίας
Αρμενική Αποστολική Εκκλησία

Η Αρμενική Αποστολική Εκκλησία  (Αρμένικα: Հայ Առաքելական Եկեղեցի, Hay Aṙak’elakan Ekeġec’i) αποτελεί την παλαιότερη παγκοσμίως εθνική εκκλησία, καθώς η Αρμενία ήταν το πρώτο έθνος που ασπάστηκε τον Χριστιανισμό ως επίσημη θρησκεία του. Είναι τμήμα των Ανατολίτικων Ορθοδόξων Εκκλησιών και αποτελεί μία από τις παλαιότερες χρονολογικά Χριστιανικές κοινότητες. Η Αρμενία ήταν η πρώτη χώρα που υιοθέτησε τον Χριστιανισμό ως την επίσημη θρησκεία της στις αρχές του 4ου αιώνα (κατά παράδοση το 301), με την ίδρυση αυτή της Εκκλησίας. Η Εκκλησία υποστηρίζει ότι οι καταβολές της πηγάζουν από το αποστολικό έργο του Βαρθολομαίου και του Ιούδα Θαδδαίου κατά τον 1ο αιώνα και ότι αποτελεί πρώτο κέντρο του Χριστιανισμού. Προκαθήμενος της εκκλησίας είναι ο Καθολικός Πατριάρχης Απάντων των Αρμενίων.

Σε ορισμένες περιπτώσεις αναφέρεται ως Γρηγοριανή Εκκλησία, ωστόσο η ονομασία αυτή δεν προτιμάται από την ίδια την Εκκλησία, καθώς θεωρεί τους Απόστολους Βαρθολομαίο και Θαδδαίο ως τους ιδρυτές της, ενώ τον Άγιο Γρηγόριο τον Φωτιστή ως τον πρώτο της επίσημο προκαθήμενο.

Σημειώσεις

Παραπομπές

Εξωτερικοί σύνδεσμοι
Armenian Church Mother See of Holy Etchmiadzin website
Official site of the Armenian Catholicosate of Cilicia
Armenian Patriarchate of Jerusalem
The Armenian Apostolic Church - 1700 years of Christianity in Armenia

Ανατολίτικη Ορθοδοξία
Εθνικές Εκκλησίες
Ανατολίτικες Ορθόδοξες Εκκλησίες
Ετσμιαντζίν

Το Βαγαρσαπάτ (Αρμενικά: Վաղարշապատ), γνωστό και ως Ετσμιατζίν (Αρμενικά: Էջմիածին) είναι η τέταρτη σε μέγεθος πόλη της Αρμενίας και το πνευματικό κέντρο των Αρμενίων, καθώς αποτελεί την έδρα του Καθολικού (Πατριάρχη) Καρεκίν Β΄, επικεφαλής της Αρμενικής Αποστολικής Ορθόδοξης Εκκλησίας. Αποτελεί την πιο πυκνοκατοικημένη πόλη της επαρχίας Αρμαβίρ, περίπου 18 χλμ. δυτικά του Ερεβάν και μόλις 10 χλμ. βόρεια των τουρκοαρμενικών συνόρων. Η απογραφή του 2008 υπολόγισε τους κατοίκους της σε 56.757.

Εξωτερικοί σύνδεσμοι
 

Πόλεις της Αρμενίας